Swyddog Prosiect
Diben y Swydd
Cefnogi'r Brifysgol ym mhrosiect Omeg y Nodau Iechyd Meddwl gyda chyfrifoldebau gweinyddol, ariannol ac adrodd. Bydd gofyn i chi hefyd wneud gwaith ategol, gan ddarparu cyngor, arweiniad a chymorth, ac arwain prosiectau o fewn y Ganolfan.

Dyletswyddau a Chyfrifoldebau
Prif Ddyletswyddau
•    Darparu cyngor ac arweiniad proffesiynol ar brosesau a gweithdrefnau gweinyddol ac ariannol i gwsmeriaid mewnol ac allanol, gan ddefnyddio barn a chreadigrwydd i awgrymu'r ffordd fwyaf priodol o weithredu lle bo'n briodol, a sicrhau bod materion cymhleth a chysyniadol yn cael eu deall
•    Ymchwilio a dadansoddi problemau penodol sy'n ymwneud a phrosiect Omeg y Nodau Iechyd Meddwl, gan greu adroddiadau ag argymhellion, a gefnogir gan ddatblygiadau yn y maes ymchwil hwn.
•    Sicrhau bod darpariaeth y cymorth gweinyddol a phrosiectau yn cael ei gyflwyno i'r sefydliad, gan newid y cyflenwad yn rhagweithiol yn unol â gofynion y cwsmer
•    Cydweithio ag eraill i argymell ffyrdd o ddatblygu prosesau a gweithdrefnau sefydledig
•    Meithrin perthynas waith gyda chysylltiadau pwysig, datblygu cysylltiadau cyfathrebu addas â thîm rheoli a gweinyddol y gyfadran, Ysgolion a Chyfarwyddaethau ehangach y Brifysgol a chyrff allanol yn ôl y galw.
•    Goruchwylio prosiectau penodol yn achlysurol i gyflawni amcanion allweddol
•    Datblygu a chyflwyno hyfforddiant o fewn prosesau cymorth prosiect a materion gweinyddol/ariannol
•    Ymgymryd ag amrywiaeth o ddyletswyddau gweinyddol i gefnogi'r adran gan gynnwys rheoli prosesau ar gyfer sefydlu contractau a chytundebau newydd, monitro a rheoli ariannol, adrodd ar y prosiect a chefnogi Rheolwr y Prosiect i sicrhau bod y prosiect yn rhedeg yn ddidrafferth.

Dyletswyddau Cyffredinol
•    Sicrhau eich bod yn deall pwysigrwydd cyfrinachedd wrth gyflawni pob dyletswydd
•    Cadw at bolisïau’r Brifysgol o ran Iechyd a Diogelwch a Chydraddoldeb ac Amrywiaeth.
•    Cyflawni dyletswyddau eraill o bryd i'w gilydd nad ydynt wedi’u nodi uchod ond sy’n cyd-fynd â gofynion y swydd

Meini Prawf Hanfodol 

Cymwysterau ac Addysg
1.    Gradd/cymhwyster NVQ Lefel 4 neu aelodaeth/profiad proffesiynol cyfatebol
Gwybodaeth, Sgiliau a Phrofiad
2.    Profiad sylweddol o weithio mewn tîm gweinyddol a darparu cymorth prosiect, gan gynnwys cymorth a rheolaeth ariannol.
3.    Gallu dangos gwybodaeth broffesiynol o fewn disgyblaeth arbenigol er mwyn rhoi cyngor ac arweiniad i gwsmeriaid mewnol ac allanol.  
4.    Y gallu i sefydlu systemau a gweithdrefnau swyddfa safonol a gwneud gwelliannau fel sy’n briodol

Gwasanaethu Cwsmeriaid, Cyfathrebu a Gweithio’n Rhan o Dîm
5.    Y gallu i gyfleu gwybodaeth gysyniadol fanwl a chymhleth yn effeithiol ac yn broffesiynol i ystod eang o bobl
6.    Tystiolaeth o’r gallu i ystyried anghenion cwsmeriaid ac addasu'r gwasanaeth yn briodol er mwyn cyflwyno gwasanaeth o safon

Cynllunio, Dadansoddi a Datrys Problemau
7.    Tystiolaeth o’r gallu i ddatrys problemau eang drwy gymryd y cam cyntaf a bod yn greadigol; nodi a chynnig atebion ymarferol a datrys problemau lle gallai’r canlyniadau amrywio.
8.    Tystiolaeth o’r gallu i weithio heb oruchwyliaeth hyd derfynau amser, a chynllunio a phennu blaenoriaethau ar gyfer eich gwaith eich hun a gwaith pobl eraill, yn ogystal â monitro’r cynnydd.

Arall
10.    Parodrwydd i hyfforddi a datblygu ymhellach

Meini Prawf Dymunol
1.    Cymhwyster ôl-raddedig/proffesiynol
2.    Profiad o weithio ym maes addysg uwch
3.    Rhuglder yn y Gymraeg, yn ysgrifenedig ac ar lafar

PWYSIG: Meini Prawf Tystiolaeth

Polisi’r Ysgol Meddygaeth yw defnyddio manyleb yr unigolyn yn adnodd allweddol wrth ddethol ymgeiswyr ar gyfer y rhestr fer. Dylai ymgeiswyr ddangos tystiolaeth eu bod yn bodloni POB UN o’r meini prawf hanfodol, yn ogystal â’r rhai dymunol pan fo’n berthnasol. Yn rhan o’r broses ymgeisio, gofynnir ichi roi’r dystiolaeth hon ar ffurf datganiad ategol.

Wrth gyflwyno'r ddogfen hon neu ei hatodi wrth broffil eich cais, cofiwch roi cyfeirnod y swydd wag yn nheitl y ddogfen.

Os na fydd ymgeiswyr yn cyflwyno tystiolaeth ysgrifenedig sy’n dangos eu bod yn bodloni pob un o’r meini prawf hanfodol, ni fyddwn yn ymdrin â’u cais ymhellach. Mae’r Ysgol Meddygaeth yn croesawu CVs i gyd-fynd â thystiolaeth bod meini prawf y swydd wedi’u bodloni.

